PRIMĂRIA MUNICIPIULUI SATU MARE 

Serviciul Managementul Resurselor Umane
Nr. 61047/26.10.2026
           În temeiul prevederilor art.136 alin.(8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Managementul Resurselor Umane formulează următorul:
Raport de specialitate

la proiectul de hotărâre privind aprobarea organigramei și a statului de funcții ale Serviciului Public Administrația Domeniului Public Satu Mare

Serviciul Public Administrația Domeniului Public Satu Mare este un serviciu public înființat în baza Hotărârii Consiliului Local Satu Mare  nr.182/29.09.2005, care își desfășoară activitatea sub autoritatea/coordonarea Consiliului Local Satu Mare având ca obiect de activitate administrarea bunurilor aparținând domeniului public al municipiului Satu Mare și funcționează la data prezentei potrivit structurii organizatorice aprobate de dumneavoastră prin Hotărârea Consiliului Local Satu Mare  78/08.04.20226 cu un număr de 85 posturi. Personalului i se aplică prevederile Legii nr. 53/2003 privind Codul Muncii, cu modificările și completările ulterioare și ale Titlului III personalul contactul din autoritățile și instituțiile publice Partea a VI-a din OUG nr. 57/2019 privind Codul administrativ, cu modificările și completările ulterioare. 

Principalele modificări propuse vizează:

1. Suplimentarea numărului de posturi la Serviciul Public Administrația Domeniului Public Satu Mare, de la 85 posturi la 87 posturi

Prin adresa nr. 10333/22.09.2026, Serviciul Public Administrația Domeniului Public Satu Mare a semnalat lipsa resurselor umane necesare pentru supravegherea, operarea sistemelor de acces/plată și mentenanța curentă a noii parcări etajate ce urmează a fi preluată în administrare de la Primărie. În urma evaluării oportunității operaționale, Primarul Municipiului Satu Mare a emis Avizul Favorabil nr. 56430/01.10.2026 pentru suplimentarea organigramei cu 2 (două) posturi vacante de execuție de referent în cadrul Serviciului Administrare Parcări.

Luând act de solicitarea Serviciul Public Administrația Domeniului Public Satu Mare de a fi suplimentată schema de personal cu 2 posturi necesare administrării parcării etajate de pe strada Mihail Kogălniceanu în vederea asigurării activității de administrare, exploatare și întreținere a acestui obiectiv. 

În conformitate cu adresa nr. 2457/12.03.2026 a Instituției Prefectului – Județul Satu Mare, UAT Municipiul Satu Mare înregistrează un număr de 2 posturi disponibile până la atingerea plafonului maxim legal de 506 posturi. Proiectul propune alocarea celor 2 posturi rămase disponibile către Serviciul Public Administrația Domeniului Public Satu Mare, măsura înscriindu-se strict în limitele legale impuse de O.U.G. nr. 63/2010.

Conform O.U.G. nr. 63/2010, Instituția Prefectului – Județul Satu Mare a comunicat UAT Municipiul Satu Mare un număr maxim de 506 posturi (adresa nr. 2457/12.03.2026), repartizate astfel:

	Instituție
	Posturi

	Primăria Municipiului Satu Mare
	309

	Poliția Locală Satu Mare
	101

	ADP Satu Mare
	85

	CSM Olimpia Satu Mare
	9

	Total alocate
	502


Astfel, au rămas disponibile 2 posturi din plafonul maxim aprobat, de 506 posturi.

Proiectul de hotărâre propune suplimentarea numărului de posturi la Serviciul Public Administrația Domeniului Public Satu Mare, de la 85 posturi la 87 posturi, măsură posibilă întrucât se încadrează în numărul maxim de posturi comunicat UAT-ului, posturi repartizate astfel cum se menționează referatul de specialitate al Serviciului Resurse Umane din cadrul Serviciului Public Administrația Domeniului Public Satu Mare  înregistrat cu nr. 11246/12.10.2026.

2. Promovarea în grad profesional imediat superior celui deținut a trei persoane

Potrivit prevederilor legale, în carieră, personalul contractual poate promova într-o funcție în regim contractual, în condițiile legii.

 Promovarea în grade profesionale nu este condiționată de existența unui post vacant. Examenul de promovare în grad profesional se organizează de autoritatea sau instituția publică, cu încadrarea în fondurile bugetare alocate, prin transformarea postului aferent postului. 
În temeiul celor de mai sus, Serviciul Public Administrația Domeniului Public Satu Mare a organizat examene în vederea promovării în grad profesional imediat superior a unor salariați. 

Urmare a examenelor de promovare în grad profesional organizate la nivelul instituției  în baza H.G. nr. 1336/ 2022 pentru aprobarea Regulamentului cadru privind organizarea și dezvoltarea carierei personalului contractual din sectorul bugetar plătit din fondurile publice, un număr de 3salariați încadrați cu contract individual de muncă în cadrul Serviciului Administrare Parcări din cadrul ADP Satu Mare au fost declarați admiși/au promovat examenul de promovare în grad profesional imediat superior. 

În vederea emiterii deciziilor de promovare în grad profesional a acestora, se impune  modificarea statului de funcții.

Având la bază adresa nr. 11265/12.10.2026 înaintată executivului de către directorul general al Serviciului Public Administrația Domeniului Public Satu Mare înregistrată la sediul instituției sub nr. 58947/14.10.2026 precum și de referatul de specialitate al Serviciului Resurse Umane din cadrul Serviciului Public Administrația Domeniului Public Satu Mare  înregistrat cu nr. 11246/12.10.2026 (documentația conexă raportul final al concursului  cu nr. 11177/10.10.2026 asumată de conducerea ordonatorului terțiar de credite); 

Raportat la prevederile  art. 40 alin. (1) lit. a) și lit. b) din Legea nr. 53/2003 Codul Muncii, cu modificările și completările ulterioare, potrivit cărora:

    ” Angajatorul are, în principal, următoarele drepturi:

a) să stabilească organizarea și funcționarea unității;

b) să stabilească atribuțiile corespunzătoare fiecărui salariat, în condițiile legii;...”

Văzând și prevederile art. 382 lit. a), art. 405, art. 539 lit. b) și art. 541 alin. (1) din O.U.G. nr. 57/2019 privind Codul Administrativ, cu modificările și completările ulterioare, potrivit cărora personalul contractual din cadrul serviciului public nu are atribuții care implică exercitarea prerogativelor de putere publică prevăzute la art. 370 din O.U.G. nr. 57/2019, coroborate și cu prevederile art. 405 potrivit cărora  structura de posturi se stabilește pe baza activităților prevăzute la art. 370 alin. (1)-(3), precum și prin raportare la activitățile desfășurate de categoriile de personal prevăzute la art. 382 din același act normativ, prezentul proiect de hotărâre nu necesită avizul Agenției Naționale a Funcționarilor Publici. 

Raportat la domeniul de competență al Consiliului local, conform prevederilor din OUG nr. 57/2019 privind Codul Administrativ, cu modificările și completările ulterioare, potrivit cărora consiliul local are iniţiativă şi hotărăşte, în condiţiile legii, în toate problemele de interes local date în competenţa sa, respectiv aprobă la propunerea primarului organigrama și statul de funcții a instituțiilor publice de interes local, 
Proiectul de hotărâre privind  aprobarea organigramei, a statului de funcții și a regulamentului de organizare și funcționare general ale Serviciului Public Administrația Domeniului Public Satu Mare îndeplinește condițiile legale, drept pentru care, proiectul se înaintează Consiliului Local al Municipiului Satu Mare cu propunere de aprobare.

